བྱེ་བ་

བྱེ་བ་ཞེས་པ་ནི་ས་ཡ་བཅུ་སྟེ། ཨང་ཀིར་ཕབ་ན་ ༡༠༠༠༠༠༠༠ དང་། གྲངས་གནས་དྲུག་ཅུའི་ནང་གི་བརྒྱད་པ་ཡིན། དཔེར་ན། དམྱལ་བའི་སྡུག་བསྔལ་གྱི་རིང་ཚད་དམ། སྡིག་པའི་འབྲས་བུ་མྱོང་བའི་དུས་ཚོད་རིང་པོ་བསྟན་པའི་ཚེ་བྱེ་བ་ཞེས་པའི་ཐ་སྙད་འདི་བེད་སྤྱོད་གཏོང་གི་ཡོད།
 ནང་དོན། 
ངན་སོང་དུ་འགྲོ་བའི་དུས་ཡུན།
བྱེ་བ་ཞེས་པའི་ཐ་སྙད་འདི་ད་དུང་ངན་སོང་གི་འགྲོ་བར་གནས་པའི་དུས་ཡུན་རིང་པོ་སྟོན་པར་བྱེད་ཅིང་། "བསྐལ་པ་བྱེ་བ་བརྒྱར་ཡང་ནི་བདེ་འགྲོའི་སྒྲ་ཙམ་ཡང་ཐོས་པར་མི་འགྱུར་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར་དགེ་བ་མ་བྱས་པར་སྡིག་པ་ཆེན་པོ་བསགས་ན་དུས་ཡུན་རིང་པོའི་རིང་ལ་ངན་སོང་གི་འགྲོ་བ་ནས་ཐར་ཐབས་མེད་པར་འགྱུར་བའི་དོན་ནོ། །

དོན་མེད་པའི་སྡུག་བསྔལ་གྱི་དུས་ཡུན།
"བསྐལ་པ་བྱེ་བ་གྲངས་མེད་དུ་ལན་ཅིག་མ་ཡིན་པར་ལན་གྲངས་དུ་མར་ལུས་བཅད་པ་དང་། དབུག་པ་དང་། མེས་བསྲེག་པ་དང་། མཚོན་གྱིས་གཤེག་པའི་སྡུག་བསྔལ་མྱོང་བར་འགྱུར་གྱི་དེ་ཙམ་མྱོང་ཡང་ལུས་དོན་མེད་ལ་ཆུད་ཟོས་པ་མ་གཏོགས་བླ་ན་མེད་པའི་བྱང་ཆུབ་ཐོབ་པར་མི་འགྱུར་རོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར་འཁོར་བའི་སྡུག་བསྔལ་གྱི་ཁམས་ནས་ཐར་ཐབས་མེད་པར་བསྐལ་པ་དཔག་མེད་ཀྱི་རིང་ལ་སྡུག་བསྔལ་མྱོང་ཡང་དེས་ཕན་པ་གང་ཡང་མེད་པའི་དོན་ནོ། །

དགེ་བ་མ་བྱས་པའི་འབྲས་བུ།
"བདག་གིས་ནི་དགེ་བ་ཆུང་ངུ་དག་ཀྱང་མ་བྱས་ལ་སྡིག་པ་ཆེན་པོ་སྣ་ཚོགས་པ་དག་ཀྱང་ཉེར་ཏེ་ཉེ་བར་བསགས་ན་ཡུན་རིང་པོར་བསྐལ་པ་བྱེ་བ་ཕྲག་བརྒྱར་ཡང་ནི་ངན་འགྲོར་བརྒྱུད་མར་ལྟུང་བ་ལས་བདེ་འགྲོར་སྐྱེ་བ་ལྟ་ཅི། ཐ་ན་བདེ་འགྲོའི་སྒྲ་ཙམ་ཡང་ཐོས་པར་མི་འགྱུར་རོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར་དལ་འབྱོར་ཐོབ་ཀྱང་དགེ་བ་མ་སྒྲུབ་པར་སྡིག་པ་ཞུགས་ན་བྱེ་བ་རིང་པོའི་ཁར་བདེ་འགྲོའི་ཐ་སྙད་ཙམ་ཡང་ཐོས་མི་སྲིད་པའི་དོན་ནོ། །

ལས་འབྲས་ཀྱི་ཁྱད་ཆོས།
"སྡིག་པ་ཆེར་མ་བྱས་སོ་ཞེ་ན། ཕ་མ་གསོད་པ་སོགས་མཚམས་མེད་ཀྱི་ལས་ཡུད་ཙམ་རེ་བྱས་པས་ཀྱང་འབྲས་བུ་མནར་མེད་ཏུ་བསྐལ་པར་གནས་དགོས་ན་བདག་རྒྱུད་ལ་ཐོག་མ་མེད་པ་ནས་སྡིག་པ་དེ་ལྟ་བུ་བྱས་པའི་བག་ཆགས་དཔག་མེད་ཡོད་ཀྱང་རང་གིས་མི་ཤེས་པའོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཞེས་གསུངས་པ་ལྟར་མི་ལུས་འདིར་སྡིག་པ་ཆུང་ངུ་བྱས་ཀྱང་དེའི་འབྲས་བུ་ནི་བྱེ་བ་རིང་པོར་མྱོང་དགོས་པའི་དོན་ནོ། །

རིམ་གྱིས་འཕེལ་བའི་ཁྱད་ཆོས།
"འགྲོ་བའི་སྐྱེ་གནས་གཞན་ཁྲི་ཕྲག་དུ་མ་བརྒྱུད་པས་མྱོང་བའི་རྒྱུ་མཐུན་སྤྱོད་ཅིང་ཡང་དེའི་ཚེ་ལས་ཀྱི་བག་ཆགས་ངན་པས་བྱེད་པ་རྒྱུ་མཐུན་སྔོན་བྱས་ཀྱི་སྡིག་པ་དེ་ལྟ་བུ་མང་དུ་སྤྱོད་པ་ལ་ལས་དེ་རེ་རེ་ཡང་རྣམ་སྨིན་རྒྱུ་མཐུན་དང་བཅས་པ་ནི་བསྐལ་པ་མང་པོས་ཚར་ཕྱིན་དགོས་པའི་ཕྱིར་རོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར།ཞེས་གསུངས་པ་ལྟར་ལས་ཀྱི་འབྲས་བུ་མྱོང་བའི་ཚེ་དེ་ཙམ་གྱིས་ཚར་མི་ཕྱིན་པར་རྒྱུ་མཐུན་གྱི་འབྲས་བུས་ཡང་སྡིག་པ་བྱེད་པའི་ཕྱིར་བྱེ་བ་རིང་པོར་ངན་སོང་ནས་ཐར་ཐབས་མེད་པའི་དོན་ནོ། །
གནད་དོན།
བྱེ་བ་ཞེས་པའི་ཐ་སྙད་འདིས་ལས་འབྲས་ཀྱི་ནུས་པ་ཆེ་བ་དང་། སྡིག་པའི་འབྲས་བུ་རིང་པོར་འབྱུང་བའི་གནད་དོན་གལ་ཆེ་བ་ཞིག་སྟོན་གྱི་ཡོད།
ལུང་ཁུངས།